**ŠOLANJE NA DOMU, 4. razred, TJA**

Izpit bo sestavljen iz pisnega in ustnega dela. Pisni del se bo osredotočal na slušno razumevanje, bralno razumevanje in pisno sporočanje. Pri ustnem delu pa bom preverjala znanje s področja slušnega razumevanja in govornega sporočanja in sporazumevanja.

Preverjala bom minimalne standarde, ki so določeni v UN za angleščino, 4. razred. To so:

* izlušči glavno misel (temo) besedila in/ali nekaj glavnih poudarkov preprostega pogovora;
* prepozna nekaj pomembnih podatkov, podrobnosti v kratkih, govorjenih informativnih besedilih, ki so večkrat in jasno izražene;
* razume kratke, preproste napotke in to pokaže z upoštevanjem napotkov ali jih interpretira v slovenščini;
* ugotovi znano vrsto besedila ob sobesedilni, slikovni opori;
* prepozna glavne misli (temo) besedil z njemu znanega, zanj relevantnega tematskega področja;
* razume nekaj neposredno izraženih poglavitnih podrobnosti v kratkih, preprostih besedilih;
* prepozna, poišče in razume nekaj dogovorjenih podatkov v besedilu (bere in razume preprosta, jasna pisna navodila za uporabo naprav in/ali za izdelavo znane stvari, ki so opremljena z nazornimi slikami ali s prikazom, in druga preprosta navodila (npr. v učnem gradivu);
* razume najobičajnejše in preproste znake, simbole (piktograme) in napise v njemu najbližjih okoliščinah;
* razume pomen posameznih njemu neznanih besed oz. besednih zvez iz sobesedila v predvidljivih kratkih in preprostih besedilih;
* še ne povsem učinkovito uporablja strategije za prepoznavanje besed (npr. prepoznavanje črk angleške abecede) in večinoma razume njihovo vlogo (npr. za spremembo pomena (bad ± bat), enako je pri fonemih);
* obvlada kratke, preproste in jasno strukturirane sporočanjske in sporazumevalne dejavnosti v znanih okoliščinah;
* odgovarja na zastavljena vprašanja o najbližjih temah iz njegovega sveta, samostojno se večinoma še ne pogovarja, opravlja posamezne najosnovnejše transakcijske dejavnosti (npr. simulacija nakupa);
* govorno se odziva na pobude o temah iz njegovega najbližjega okolja, ki so zanj osebno relevantne;
* na kratko in preprosto opiše sebe, kje živi, kaj dela, po vnaprej pripravljenih slikovnih ali besednih iztočnicah;
* v pogovoru uporablja omejeno, zelo preprosto, pogosto rabljeno besedišče, poimenovanja so še precej nezanesljiva (tudi neustrezna), zelo preproste slovnične strukture in najosnovnejša vezniška sredstva (and);
* piše nize večinoma enostavnih povedi, večkrat z neustreznim besednim redom in drugimi skladenjskimi pomanjkljivostmi;
* piše kratka in preprosta besedila; piše o njemu znanih temah (o sebi, drugih znanih ali namišljenih osebah, kaj delajo, kje živijo) s konkretno vsebino;
* občasno uporablja preprosta in pogosto rabljena vezniška sredstva (npr. and);
* večinoma ustrezno zapisuje črke angleške abecede, besede so večkrat zapisane fonetično ali z razmeroma številnimi drugimi pomanjkljivostmi;
* dokaj ustrezno uporablja končna ločila, druga pa še razmeroma neustrezno;
* uporablja standardne oblike preprostih besedil (npr. razglednica, zasebno vabilo, npr. za rojstni dan), tako da so prepoznavne.

Ocenjevala bom vsebine, določene po letni pripravi. To so:

* šola;
* igrače;
* živali;
* hrana;
* prosti čas;
* hiša;
* oblačila;
* deli telesa;
* poletje;
* noč čarovnic;
* božič;
* velika noč.